1317.

Godina **1317** (**[[rimski brojevi|MCCCXVII]]**), redovna godina koja počinje u subotu (1. januar) po julijanskom kalendaru.

## Događaji
### Januar/Siječanj &ndash; Jun/Lipanj

* 9. 1. - Philippe V Visoki se krunisao za kralja Francuske - preduhitrio je Ivanu, kćerku Louisa X tj. svoju bratičinu.
* 2. 2. - Skupština staleža u Parizu izjavljuje da žena ne može biti vladar Francuske (→ Salijski zakonik).
* veljača - Dalmatinsko-hrvatski ban Mladen II. Šubić Bribirski traži od Trogirana pomoć za vojsku "proti sinovima Kurjaka i vojvodi Nelipiću" (nepoznat ishod).
* 29. 5. - Nagoveštaj kraja hrišćanske Makurije u Nubiji: Baršanbu otvorio džamiju u svojoj palati u Dongoli, ali ubrzo je zbačen.
* jun? - Moskovski knez Jurij Danilovič se oženio Končakom (krštena Agafja), sestrom hana Zlatne Horde Uzbek-hana.

### Jul/Srpanj &ndash; Decembar/Prosinac
* leto - Kralj Milutin zaratio sa Dubrovnikom, vojska pljačka okolinu grada i trgovce. Venecija će ući u rat na strani Dubrovnika. Srušen franjevački samostan sv. Tome u predgrađu Pile.
* leto - Velika glad 1315–1317 u severnoj Evropi: prestaje period vlažnog vremena, ali izgladnelom stanovništvu treba još nekoliko godina da se oporavi.

* 7. 10. - Papska bula *Quorundam exigit*: franjevci se pozivaju na poslušnost, spočitava se preterano oduševljenje i radikalni ideali siromaštva.
* 25. 10. - Papa Ivan XXII. proglašava obaveznom kanonsku zbirku *Constitutiones [[Clementinae]]*. 
* jesen - Milutin i Dubrovnik sklopili mir, Milutin plaća odštetu.
* jesen - Ugarski kralj Karlo Robert napada Matiju Čaka Trenčinskog, saveznik mu je njemački protukralj Friedrich Lijepi, uspjeva osvojiti Višegrad i Komoran; Matija se održao u Trenčínu do smrti 1321.
* novembar - Mamelučki sultan an-Nasir zabranio alawitske obrede inicijacije, što će sledećeg februara dovesti do pobune.
* 24/25. 11. - Templinskim mirom okončan Severnonemački markgrofovski rat između koalicija Danske i Brandenburga: Markgrofovija Brandenburg gubi teritoriju i izlaz na Baltik.
* 10 - 11. 12. - Nyköpinška gozba: švedski kralj Birger zatočio braću Valdemara i Erica na božićnoj proslavi, kako bi im se osvetio za raniji sukob. Braća će umreti od gladi u tamnici a njihove pristalice će zbaciti Birgera 1318.
* 22. 12. - Bortenevska bitka: tverski knez Mihail Jaroslavič porazio ujedinjenu vojsku moskovskog kneza Jurija Daniloviča i tatarskog komandanta Kavgadija, zarobljena Jurijeva žena Končaka/Agafja.

### Kroz godinu

* Na trećem sastanku izbornog sabora, raniji iguman Hilandara Nikodim I Pećki izabran za srpskog arhiepiskopa (do 1324). Za humskog episkopa je izabran Danilo.
* Milutinova tašta Irena Montferratska umrla u Drami, njena kćerka Simonida prati njeno telo u Carigrad, odakle ne želi da se vrati - otac i brat je prisilili na povratak, mada je pokušavala da se zamonaši.
* Početak gradnje Franjevačkog samostana i crkve u Dubrovniku, u samostanu djeluje treća najstarija ljekarna u Europi.
* Podignut manastir Krupa u Dalmaciji.
* 1317-18 - Obnovljen manastir i Crkva sv. Georgi, Staro Nagoričane.
* Počinje osmanska Opsada vizantijske Burse (pominju se i druge godine početka, pala je 1326).
* Bruceova kampanja u Irskoj: irski kneževi poslali Predstavku (*Remonstrance*) papi u kojoj traže da se povuče bula *[[Laudabiliter]]* iz 1155. kojom je Henry II dobio Irsku, i da se Edward Bruce postavi za irskog kralja. Inače, njegova vojska mnogo trpi od gladi.
* Papinim dekretalom *Spondent Pariter* zabranjena alhemija.
* Počinje gradnja gotičke Crkve sv. Marije u Mühlhausenu.
* 1317-18 - Marchetto da Padova napisao traktat o muzici * Lucidarium in arte musice plane*.

## Rođenja

* Blanche de Valois, supruga cara Karla IV († 1348)
* ? - Vuk Kosača, osnivač porodice Kosača († 1359)

## Smrti

* 7. 2. - Robert de Clermont, predak Burbona (* 1256)
* ca. 23. 6. - Thawun Gyi, vladar u Burmi (* ca. 1258)
* 8. 10. - Fushimi, bivši japanski car (* 1265)
* 28. 11. - Yishan Yining, zen monah u Japanu (* 1247)
* 15. 12. - Maria bytomska, druga supruga ugarskog kralja Karla I
* Dujam II Frankopan, krčki grof 
* Irena Montferratska, supruga cara Andronika II
* Madhvacharya, hinduistički filozof (* 1238)
* Giovanni I Orsini, grof Kefalonije 
* 1317/18 - Bonifacije Veronski, gospodar u franačkoj Grčkoj (* ca. 1270)

## Reference

;Literatura
* Svezak drugi: dio prvi. Treće doba: Vladanje kraljeva iz raznih porodica (1301-1526). Prva knjiga: Anžuvinci i Sigismund do gubitka Dalmacije (1301-1409), Vjekoslav Klaić (archive.org)